Document ID: 32005R1078

KOMISIJOS REGLAMENTAS (EB) Nr. 1078/2005
2005 m. liepos 8 d.
pataisantis Reglamentą (EB) Nr. 951/2005, nustatantį eksporto grąžinamąsias išmokas pagal eksporto licencijų sistemas A1 ir B vaisiams ir daržovėms (pomidorams, apelsinams, valgomosioms vynuogėms, obuoliams ir persikams)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 35 straipsnio 3 dalies 3 pastraipą,
kadangi:
(1)
Komisijos reglamentu (EB) Nr. 951/2005 (2) buvo nustatytos eksporto grąžinamosios išmokos vaisių ir daržovių sektoriuje pomidorams, apelsinams, valgomosioms vynuogėms, obuoliams ir persikams.
(2)
Patikrinus pasirodė, kad į vadybos komitetui svarstyti pateikto projekto priedą įsivėlė klaidų. Todėl reikėtų pataisyti Reglamentą (EB) Nr. 951/2005.
(3)
Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 951/2005 priedas pakeičiamas šio reglamento priedu.
2 straipsnis
Šis reglamentas įsigalioja 2005 m. liepos 9 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 8 d.

Labels: 3
17